Marți, 7 mai 2024, la Cercul Militar, Steaua a sărbătorit 38 de ani de la câștigarea Cupei Campionilor Europeni. De la eveniment nu a lipsit nici Valentin Ceaușescu, fiul lui Nicolae Ceaușescu. Toată lumea a fost surprinsă de apariția sa, mai ales că sunt rare momentele când acesta este fotografiat în public!
Pe data de 7 mai 2024, Clubul Steaua București a marcat cu mare emoție cei 38 de ani de la momentul memorabil când a ridicat Cupele Campionilor Europeni. Jucătorii și staff-ul Stelei au fost prezenți să celebreze cea mai mare performanță din fotbalul românesc. Evenimentul a fost sărbătorit cu mare fast și de către foștii jucători ai echipei din legendara generație Steaua ’86.
În plus, de la evenimentul cu pricina nu a lipsit nici Valentin Ceaușescu! Fiul fostului dictator Nicolae Ceaușescu are puține prezențe în public, dar a ales să fie alături de echipa lui de suflet. În trecut, Valentin a fost extrem de apropiat de echipa roș-albastră. După moartea tatălui său, el a ales să se retragă din viață publică și foarte puține persoane mai știu cu ce se ocupă în prezent. Vezi imagini inedite cu Valentin Ceaușescu de la petrecerea stelistă, AICI.
La vârsta de 76 de ani, fiul lui Nicolae Ceaușescu a decis să se alăture sărbătorii steliste, astfel că le-a oferit foștilor colegi o prezență remarcabilă. Pentru cei care nu știu, în anul 1947, Valentin Ceaușescu a fost unul dintre membrii fondatori ai clubului de fotbal, alături de tatăl său, Nicolae Ceaușescu.
„Eu nu eram un prieten al lui, aşa cum erau cei mai în vîrstă din lot, ca Piţurcă, Tudorel Stoica, Boloni, însă modul lui de a fi m-a motivat incredibil. De multe ori îl găseam la stadion la 8:30 dimineaţa. Se ocupa de tot ce aveam nevoie, de tot ce însemna problemă personală.
Să ai sprijin de la băiatul preşedintelui era un stimulent fantastic! Ne suplimenta primele cu 1.000-2.000 de lei, aveam încredere în el, era un garant financiar. Venea la noi şi ne vorbea ca un frate mai mare. El ne repeta aproape obsesiv: «Trebuie să câştigaţi toate meciurile pentru că numai aşa o să aveţi respectul adversarilor şi al oamenilor din tribună!»”, spunea Miodrag Belodedici, pentru GSP.
Inițial, Steaua București a fost înființată ca o echipă de fotbal a Armatei Române și a reprezentat un simbol puternic al identității și patriotismului național. Fiul lui Ceaușescu a contribuit la definirea misiunii și valorilor clubului, dar și la promovarea unei imagini pozitive a României în competițiile de peste hotare.
Valentin Ceaușescu a ieșit la pensie după 43 de ani de muncă. Fiul cel mare al soților Ceaușescu ducea o viață de prinț în tinerețe și se lăfăia. La bătrânețe, însă, lucrurile stau total diferit. Din ce bani a ajuns să trăiască la 76 de ani?
Valentin Ceaușescu a fost inginer chimist și a lucrat ca inginer fizician și a ajuns să fie cercetător senior gradul 2 în cadrul Institutului de Fizică și Inginerie Nucleară ”Horia Hulubei”, de pe platforma Măgurele. Acesta a fost locul lui de muncă din 1970 și până în momentul pensionării. După ce a ieșit la pensie, Valentin Ceaușescu a ajuns să primească de la statul român suma de 3.200 lei.